มีตุ่มเล็กๆที่หนังหุ้มปลายด้านใน2-3ตุ่ม สีขาวๆอมชมพู แต่เอาเข็มบ่งออกเป็นเลือด อาการอะไรครับ
สวัสดีค่ะ ตุ่มเล็กๆที่บริเวณหนังหุ้มปลายอวัยวะเพศดังกล่าวมา อาจจะเกิดจาก ตุ่ม PPP หรือ Pearly penile papules ซึ่งเป็นตุ่มเนื้อใส ๆ เล็ก ๆ ที่ขึ้นอยู่บริเวณใต้คอหยักของอวัยวะเพศชาย โดยส่วนใหญ่จะมีการวางตัวเป็นแถวหรือเป็นวงรอบบริเวณสันของหัวอวัยวะเพศ อาจดูคล้ายกับโรคติดต่อทางเพศสัมพันธ์เพราะมีลักษณะคล้ายกัน แต่โรค PPP นี้เป็นสิ่งปกติที่เกิดขึ้นได้ สาเหตุอื่นๆเช่น โรคติดต่อทางเพศสัมพันธ์เช่นหนองใน แผลริมอ่อน แผลซิฟิลิซ เริมอวัยวะเพศ หูดหงอนไก่ หูดข้าวสุก หรือเกิดจากรูขุมขนอักเสบหรือติดเชื้อแต่ไม่ว่าจะเป็นสาเหตุใด ไม่ควรเอาเข็มไปเจาะหรือสะกิดให้ตุ่มแตกออกมาเอง เพราะอาจทำให้เกิดการติดเชื้อซ้ำซ้อนขึ้นมาได้ ใช้น้ำเปล่าสะอาดล้างภายนอก ไม่ไปแกะเกา ยังไม่เอายาอะไรไปทาเองหากตุ่มเป็นจำนวนมากขึ้น ลุกลาม ทำให้เกิดอาการเจ็บปวด บวม แดง ร้อน หรือมีปัสสาวะแสบขัดหรือปัสสาวะปนหนองร่วมด้วย ควรไปพบแพทย์เพื่อตรวจเพิ่มเติม และรักษาตามสาเหตุที่เป็นต่อไป ซึ่งอาจต้องได้ยาฆ่าเชื้อที่ตรงกับโรค หรือถ้าเป็นตุ่ม PPP ก็อาจไม่ได้มีการรักษาที่จำเพาะ เป็นต้น